पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। स्कूल शिक्षा विभाग केंद्र सरकार से अनुमति मिलने के तीन सप्ताह के भीतर संविदा शिक्षकों की भर्ती फिर शुरू करेगा। इस चरण में बिना डीएड व बीएड किए हुए अभ्यर्थियों को शिक्षक बनने का मौका मिल सकेगा। इस संबंध में प्रमुख सचिव स्कूल शिक्षा संजय सिंह की ओर से एक पत्र भारत सरकार के मानव संसाधन विकास मंत्रालय को भेजा जा चुका है।
संविदा शिक्षक भर्ती प्रक्रिया के प्रभारी व लोक शिक्षण संचालनालय के सहायक संचालक एसबी धोटे ने बताया कि अन्य राज्यों की तरह हमारे यहां भी डीएड व बीएड किए हुए उम्मीदवारों की कमी के कारण पूरे पद नहीं भरे जा सके हैं। इस कारण भारत सरकार की अनुमति का इंतजार किया जा रहा है। जैसे ही अनुमति मिलेगी अगले चरण की भर्ती प्रक्रिया शुरू कर दी जाएगी।
यह जरूरी होगा संविदा शिक्षक बनने के लिए: व्यापमं की परीक्षा पास हों: इसके लिए यह जरूरी होगा कि व्यावसायिक परीक्षा मंडल (व्यापमं) की ओर से आयोजित की गई शिक्षक पात्रता परीक्षा को संबंधित अभ्यर्थी ने पास किया हो। इस परीक्षा को पास करने वाले उम्मीदवारों को ही अगले चरण की भर्ती प्रक्रिया में शामिल किया जाएगा।
50 फीसदी अंक: इसी तरह संविदा शिक्षक वर्ग-3 के लिए हायर सेकंडरी में कम से कम 50 फीसदी नंबर होना जरूरी होगा। इसी तरह वर्ग-2 के लिए ग्रेजुएशन में 50 फीसदी नंबर आवश्यक रूप से होना चाहिए। हालांकि वर्ग-1 में यह नंबरों का यह बंधन नहीं रखा गया है।
इधर, डीएड-बीएड पर स्पष्टीकरण: इसके अलावा संचालनालय के अधिकारियों का कहना है कि भारत सरकार की गाइड लाइन के मुताबिक जिन अभ्यर्थियों ने 2002 से 2006 के बीच डीएड या बीएड किया है, यदि उनके 45 फीसदी नंबर हैं तो भी वे पात्र माने जाएंगे। वहीं, 2007 से 2009 तक के बीच डीएड या बीएड करने वाले अभ्यर्थियों के 50 फीसदी नंबर होना जरूरी है।
इस तरह बचे हैं खाली पद: विभिन्न श्रेणी के लिए रिजर्वेशन सहित खाली रहे पदों का विवरण इस तरह है।
संवर्ग जनरल एससी एसटी ओबीसी कुल पद
वर्ग-1 204 86 593 02 885
वर्ग-2 3004 1574 5194 526 10298
वर्ग-3 7989 4439 12225 -- 24653
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva zho_Hant eng_Latn